ซื้อรถพ่วงก่อการร้ายจ่าย6พัน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

ประกันเสนอเช่าซื้อ‘ทิสโก้’ขายเหมาเจ้าเดียวแถมฟรี
โพสต์ทูเดย์ — บริษัทประกันชงเช่าซื้อทิสโก้คุ้มครองรถชั้น 1 แถมภัยก่อการร้าย คิดเบี้ยเท่าเดิม แต่ทำเองจ่ายเบี้ยเพิ่ม 5,0006,000 บาท
แหล่งข่าวจากธนาคารทิสโก้ เปิดเผยว่า ขณะนี้ได้มีบริษัทประกันภัยหนึ่งแห่งติดต่อเข้ามายังธนาคารเพื่อเสนอแบบประกันภัยรถยนต์ชั้น 1 แต่แถมความคุ้มครองภัยก่อการร้ายให้กับลูกค้าเช่าซื้อรถยนต์ของธนาคาร โดยจะคิดค่าเบี้ยในอัตราปกติเหมือนประกันภัยรถชั้น 1 ปกติ ไม่ได้มีการบวกค่าเบี้ยเพิ่มสำหรับความคุ้มครองภัยก่อการร้ายที่เพิ่มขึ้น เพียงมีข้อแม้ว่าลูกค้าเช่าซื้อรถยนต์ของธนาคารทุกคันต้องทำประกันภัยรถยนต์กับบริษัทแห่งนี้เท่านั้น 
อย่างไรก็ตาม ธนาคารได้ปฏิเสธข้อเสนอดังกล่าวไป เพราะไม่สามารถบังคับให้ลูกค้าเช่าซื้อต้องทำประกันกับบริษัทประกันแห่งใดแห่งหนึ่งเพียงรายเดียวได้ ต้องขึ้นอยู่กับความสมัครใจของลูกค้าเอง ซึ่งหากลูกค้าต้องการเพิ่มความคุ้มครองภัยก่อการร้ายก็ต้องซื้อเบี้ยเพิ่มเติมอีกคันละประมาณ 5,0006,000 บาท เช่น เบี้ยประกันชั้น 1 ปกติราคา 1.8 หมื่นบาท ถ้ามีคุ้มครองภัยก่อการร้ายก็เพิ่มเป็น 2.3 หมื่นบาท หรืออย่างกรณีของบริษัท กรุงเทพประกันภัย ที่มีความคุ้มครองภัยก่อการร้ายสำหรับ ประกันภัยรถยนต์ชั้น 1 อยู่แล้ว ก็จะมีค่าเบี้ยสูงกว่าตลาด เพราะถูกบวกค่าความเสี่ยงเข้าไปด้วย
นายรุ่งโรจน์ จรัสวิจิตรกุล รองหัวหน้าสายธนกิจลูกค้ารายย่อย ธนาคารทิสโก้ กล่าวว่า เรื่องนี้แม้ในภาพรวมจะเป็นประโยชน์กับลูกค้าที่ได้รับความคุ้มครองภัยก่อการร้ายเพิ่มขึ้น แต่คงไม่สามารถบังคับลูกค้าได้ เพียงแต่ต้องมีประกันชั้น 1 เพื่อลดความเสี่ยงของธนาคารในการปล่อยสินเชื่อไว้เท่านั้น ซึ่งบริษัทประกันที่เป็นพันธมิตรของธนาคารก็มีอยู่หลายแห่ง และต้องได้รับการตรวจสอบด้วยว่ามีฐานะการเงินที่แข็งแกร่งเพียงพอ
ทั้งนี้ ในส่วนของเบี้ยประกันรถยนต์ที่มีความเสี่ยงสูงขณะนี้ คงเป็นรถยนต์ขนาดเล็กหรือซิตี้คาร์เป็นหลัก เช่น รถนิสสัน มาร์ช ถ้าราคาประมาณ 4 แสนบาท วงเงินคุ้มครอง 80% ก็ประมาณ 3.2 แสนบาท ค่าเบี้ยประมาณ 1.71.8 หมื่นบาท แต่ถ้าลูกค้าแสดงตัวว่าไม่ได้อยู่ในกลุ่มผู้ขับขี่เสี่ยง เช่น เป็นข้าราชการเกษียณขับอยู่แค่ 12 คนเท่านั้น ก็ให้ระบุชื่อผู้ขับขี่ลงไปในกรมธรรม์ไว้ อาจทำให้เบี้ยลดลงเหลือประมาณ 1.4 หมื่นบาทได้